作者：萧仲芮
词牌/韵律：沁园春

paragraphs: 五马南来。
一骑东驰，诏黄已催。
正寻幽择胜，闲边点检，吟风弄月，忙处徘徊。
玉井莲房，碧筒酒熟，趁得长年千岁杯。
杯浮处，正芒寒南极，色映三台。
明光殿北屏门，记御笔亲题名姓来。
看河东召入，韩侯归觐，通班玉笋。
稳上鸾台。
作汉元功，继唐八叶，绿鬓依然昼绣回。
安排了，待秋风先看，双桂联魁。